JohanHeinsen/ENO huggingface dataset:
Aarhuus Stifts-Tidende, 1840-07-29
Farverie til Salg. Formedelst anden Bestemmelse agter Eieren, Farver Top, ved een eneste Auction og, om nogenlunde antageligt Bud skeer, absolut at bortsælge hans ved denne Kjøbstads Torv for sin Næring særdeles beqvemt beliggende og velindrettede Gaard, bestaaende af et 2 Etages Forhuus paa 10 Fag, en Sidelængde 18 Fag, og en dito 6 Fag, med et complet og gammel bekjendt Farverie, en rummelig Gaardsplads, overflødigt Vand og en nyttig Urte- og Frugthauge. Gaard og Farverie kan, om saa skulle ønskes, ogsaa sælges hver for sig og tiltrædes til 1 Novbr. Af Kjøbesummen kan en betydelig Deel ventes indestaaende i Eiendommen indtil videre. Auctionen afholdes i Gaarden selv Torsdagen den 6te August førstkommende, om Formiddagen Kl. 11. Lysthavende indbydes at møde. Middelfart Byfogedcontoir, den 4de Juli 1840. Underretten i den frie Hansestad Hamborg har paa Begjæring af Procuratoris Fisci uvic. i det resp. Ticollegium (Behatenamts) dersteds udstædt et Proclama saaledes: at alle de, som formene sig, ifølge Arveret eller nogensomhelst anden Retsgrund at have Fordring paa Efterladenskaberne efter den sidstl. 14 Mai 1840 uden bekjendte Arvinger i Hamborg afdøde Skrædersvend Johannes Bang af Aarhuus, i Jylland, forpligtes til, inden 27 Novbr. 1840, som den dertil fastsatte ene og alene peremtoriske Termin, Fraværende ikke anderledes end ved herværende dertil sig legitimerende Befuldmægtige, under Straf af Udelukkelse og paaliggende evig Taushed, at anmelde og justificere saadant for den herværende Ret. Hamborg, den 9de Juli 1840.
Aarhuus Stifts-Tidende, 1840-07-29
Til Stadfæstelse. G. Pemøller, Dr. Actuarius.
Aarhuus Stifts-Tidende, 1840-07-29
Ved Proclama af Dags Dato, som snarest mulig læses ved vedkommende Under- og Overret, ere Creditorerne i Boet efter afgangne Gaardeier Christian Christensen og forhen afdøde Hustrue Margrethe Willadsen af Nederthestrup, Lysgaard Sogn og Herred, Aarhuus Stift, indkaldte til med 12 Ugers Varsel at anmelde deres Fordringer for undertegnede Skifteforvalter, hvilket herved endvidere bekjendtgjøres i Henhold til Placaten 2den Juni 1819 § 2. Lysgaard og Hids Herreders Contoir. Dalsgaard, den 15de Juli 1840. H. H. Holm. Jens Detlev Blichfeldt, virkelig Justitsraad, Byefoged og Byskriver i Skanderborg, samt Herredsfoged og Herredsskriver i Hjelmslev Gjern Herreder, Gjør vitterligt: at efter Begjæring af Procurator Kastrup i Wrold som beskikket Sagfører for Huusmand Christopher Jørgensen af Søeballe Mark, indstævnes herved i Kraft af Kongelig allernaadigst Bevilling af 9de f. M. den eller de, der maatte være i Besiddelse af een af afdøde Niels Jensen af Mikkelballetil Boelsmand Frederik Nielsen i Nørrevissing den 23de Juni 1810 udstædt og den 12te Decbr. 1811 tinglæst Panteobligation stor 781 Rbdlr. 5 Mk. 1 1/2 s. ds., imod 1ste Prioritets Panteret i Stedet Mikkelballe og Tilliggende, at møde for Hjelmslev Gjern Herreders Ret paa Skanderborg Raadstue den første Torsdag i November, Maaned 1841 om Formiddagen Kl. 10, for der og da med berørte Original=Obligation at fremkomme, og deres formeentlige Adkomst dertil at beviisliggjøre, da den ellers ved Dom efter nærmere nedlæggende Paastand, vil blive mortificeret og udslettet af Panteprotocollen. Skanderborg, den 11te Juli 1840. Blichfeldt. Herpaa Contoiret beroer, et Stykke Blaarlærred paa omtrent 8 Alen, 2 Blaargarns=Skjorter og et Blaargarns-Høstforklæde, som formenes at være stiaalet for omtrent en Maanedstid siden. Hvor, som troer at kunne vedkjende sig samme, anmodes om, snarest muligt, at melde sig hos Undertegnede. Frysenborg Birkecontoir, den 15de Juli 1840. Kampmann. C. B. Keller.
Aarhuus Stifts-Tidende, 1840-07-29
Manufacturhandler Fra Kjöbenhavn, er ankommen til Aarhuus Marked med et stort og smukt Udvalg af sit uge og moderne Vore lager, som udsælges i Kjöbmand Jordens Gaard, imellem det store og lille Torv. Det bestaaer især af: Ægte franske Thibets, glatte figurerede og 2 Couleurs engelske do. Damasker, Moreins, Nettelduger, brocheret Linons, tærnet 8 sigureret Jaconet, Cambringe, Shirting, Bomesie, Mousselin de laine, trykket Merinos, Silketøi til Hatte, Jaconet til de, franske Shawler, Chuly 8 Silke-Tørklæder, do. Forklæder, do. lange Tørklæder Silke-Lommetørklæder og Atlaskes HalsTørklæder, Flors Lang-Shawler, sigureret Bobinet og glat de., med mange andre Ting, som Alt sælges til Nutidens billige Priser. J. A. Jacobsens Skoe og Støvle=Udsalg. fra Kjøbenhavn, er i Markedstiden, i Hr. St. Pietros Gaard paa det store Torv, forsynet med propert Herre= og Dame=Arbeide. i alle Størrelser, til billige Priser. Den for sin gode og derhos smukke Beliggenhed, Miil fra Randers Kjøbstad og 1/4 Miil fra den seilbare Gudenaa eller Randers Fjord, bekjendte Loystrupnymolle, som har fri Hovedgaardstaxt Mølleskyld 3 Tdr. 2 Skpr. 2 Fdkr. 1 Alb., Ager og Engs Hartkorn 3 Tdr. 7 Skpr. 1 Fdkr. 1 1/4 Alb. og Skovskyld 4 Skpr. 2 1/2 Alb., samt ufrit Hartkorn Ager og Eng 1 Td. 6 Skpr. og Skovskyld 1 Fdkr. 1 Alb., er underhaanden at faae tilkjøbs, og Tiltrædelsen kan skee til 1ste November 1840, eller 1ste Mai 1841. Til Efterretning for ubekjendte Liebhavere bemærkes: at Bopælen i Vaaningshuset er en grundmuret 2 Etage Bygning med gibsede og malede Værelser; at Mølleværket, som i de senere Aar har været underkastet en Hovedreparation, drives ved 3 Vandhjul med Underfaldsvand, som stedse haves i Overflødighed, at deri er indlagt 2 Rugsværne, samt Pilleqværne og en Brækqværn, hvorpaa tillige males Boghvedegryn, og at der almindeligviis kan holdes en Vinterbesætning af 12 Malkekøer og fedes 20 Køer og Stude, 6 Heste, 24 Faar med Yngel, og om Sommeren 24 Stkr. Fækreature, samt Faar og Heste, og fedes 24 Stkr. Sviin, hvilket Kreaturhold meget kan udvides, da der paa flere Steder i Marken er god Mærgel, som ligger beqvemt. Bygningerne ere alle solide og vel vedligeholdte. Arealet paa Eiendommen er omtrent 60 Tdr. Land geometrisk Maal Ager og Eng, for Størstedelen gode Jorder, og omtrent 30 Tdr. Land bevoxet med udmærket god Ege- og Bøgeskov. Forøvrigt ville Conditionerne kunne erfares hos undertegnede Eier, som boer paa Møllen. A. Dupont. Løystrupnymølle pr. Randers, den 18de Juli 1840. Hovedgaard.
Aarhuus Stifts-Tidende, 1840-07-29
En i den frugtbareste og skjønneste Egn af Hamrum Herred beliggende Hovedgaard agter Eieren underhaanden at bortsælge. Gaarden staaer for 22 Tdr. Hartkorn fri Hovedgaardstaxt, med et Areal af 5600 Tdr. Land geometrisk Maal, Ager og Eng, og en Tørvemose paa 143 Tdr. Land. Bygningerne ere Grundmuur, Stuehuset to Etager, og herskabeligt indrettet med en have paa 5 Tdr. Land. Eiendommen ligger tæt op til Landeveien. Besætningen er 100-120 Køer og Stude, 14 Heste og de til Gaardens Brug fornødne Faar. Engene, som ligge rundtomkring Gaarden, afgive aarlig 3 a 400 Læs Høe, som betydeligt kan forøges ved at sætte Engene un Trykt i Aarhuus Stiftsbogtrykkerie. der Vand, hvortil der er beqvem Leilighed. Udsæden bestaaer af Raps, Hvede, Rug, Byg, Havre, Boghvede og Kartofler, og staaer altsammen fortrinligt. Endeel af Jorderne ere merglede og Mergel haves overalt overflødigt. Tiltrædelsen kan skee efter Kjøberens Ønske, og ville de behageligst henvende sig personlig eller i portofrie Breve til Jessien til Phønixborg pr. Colding, eller til Klochmann til Biøstrup pr. Ringkjøbing.
Aarhuus Stifts-Tidende, 1840-07-29
En Landeiendom, beliggende 1/2 Miil fra Aarhuus, ansat for Hartkorn Ager og Eng 5 Tdr. 2 Skp. og som er forsynet med Bygninger der afgive Bopæl for en Familie udenfor Bondestanden, er underhaanden at erholde tilkjøbs. Marken, der største Delen er indhegnet, indeholder et Areal af 60 a 70 Tdr. Agerland, fortrinlig gode Jorder; Engen afgiver aarlig circa 60 Læs Høe og Tørvejord haves i Overflødighed. J de 2 sidste Aar er 15 a 16 Tdr. Land merglede og Mergel haves overalt beqvemt. Eiendommen kan tiltrædes efter Overeenskomst enten i Efteraaret med Afgrøde eller til næste Foraar. Af Kjøbesummen kan 2600 Rbd. Sølv blive indestaaende uopsagt i nogle Aar, og Sælge Vilkaarene ere i det Hele favorable for Kjøberen. Nærmere Underretning meddeles og Salg afsluttes af Procurator Jngerslew i Aarhuus.
Aarhuus Stifts-Tidende, 1840-07-29
For en ugift Gartner eller Havekarl som tillige kan paatage sig at skyde, er en Plads ledig paa en Herregaard i Nærheden af Weile, men uden paalidelige Skudsmaal, nytter det ikke at melde sig. Conditionen anvises fra Adressecontoiret.
Aarhuus Stifts-Tidende, 1840-07-29
En for ikke længe siden opført, i en beboet Egn i Nærheden af en Kjøbstad paa Jyllands Østkyst beliggende Vindmølle, der har en fortrinlig god Søgning, kan underhaanden blive falbudet, og det Nærmere erfares af Hospitalsforstander Borch i Veile.
Aarhuus Stifts-Tidende, 1840-07-29
Et ungt Menneske fra Hovedstaden af den studerende Classe, som i flere Aar har været ved Landvæsenet, ønsker sig i Huset hos en dulig Landmand, for at uddanne sig i sit Fag. – Er der Børn, da er han villig til at undervise dem i de almindelige Skolevidenskaber; Lon forlanges ikke. De fortrinligste Anbefalinger for Flid og Opførsel kunne fremvises. Portofrie Breve i denne Anledning bedes adresserede til Hr. Overkrigscommissair Elmquist til videre Besørgelse.
Aarhuus Stifts-Tidende, 1840-07-29
Soelbær, Hinnebær & Kirsebær, kjøbes af Brødrene J. P. B. & A. N. Jensen, Tilleie ønskes strax et Værelse med Sovekammer, begge meublerede, helst paa Havsiden af Byen. Adressecontoiret anviser. Paquetten Maren Catriner, Skipper N. Falslev, bliver bestemt seilfærdig til Kjøbenhavn Onsdagen den 5te August, og medtager Passagerer og Fragtgods Anholms Paanet, der ligger her i Havnen, er bestemt til at afgaae paa Fredag Aften Kl. 10, og medtager Passagerer, Creaturer og Stykgods. Aarhuus Expeditionscontoir for Anholms Paquet. L. F. Bloch.
Aarhuus Stifts-Tidende, 1840-07-29
Jagten Ane Marie Kirstine, Skipper F. Møller, bliver bestemt færdig til at afseile herfra til Altona med Stykgods førstkommende Løverdag den 1ste August. Aarhuus, den 24de Juli 1840. A. Thomsen, Mægler.
Aarhuus Stifts-Tidende, 1840-07-29
En dulig Guldsmedsvend kan strax faae Arbeide hos Guldsmed C. Piil i Aarhuus.
Aarhuus Stifts-Tidende, 1840-07-29
Jdag (Torsdag) den 30te, bliver Musik og Dands i Salonen i Riis=Skov. P. K. Møller.
Aarhuus Stifts-Tidende, 1840-07-29
Løverdagen den 26de Juli tabtes paa Veien fra Røved Mølle forbi Skougaarden i Halling Sogn til Ølstvad en lille grøn Tegnebog med 140 Rbd., hvoraf 2 vare 50 Rbd. Sedler, 40 derimod 1 Rbd. Sedler, som Finderen imod en god Douceur ville aflevere paa Adressecontoiret i Aarhuus.
Aarhuus Stifts-Tidende, 1840-07-29
En Hanhønsehund, graaagtig, med bruunt Hoved og Øren, samt store brune Pletter, er bortkommen. For Tilveiebringelsen loves en passende Douceur af Forvalter Steen paa Skaarupgaard.
Aarhuus Stifts-Tidende, 1840-07-31
Fredagen. den 31te Juli. med Brevposterne Den til Forsendelse, Kongelig allernaadigst allene privilegerede - Kongelig allernaadigst allene privilegerede - Stu18-Tidende. Aarhuus 18-Tidende. Nedigeres og udgives 4 Gange ugentlig af Dverkrigscommissair A. F. Elmanist.
Aarhuus Stifts-Tidende, 1840-07-31
Nyheder fra Udlandet. Det brittiske Kabinet har taget en høist mærkværdig Beslutning: det har nemlig sluttet en Overeenskomst med Rusland, Østerrig og Preussen, hvorved ikke alene Frankrig udelukkes, men ogsaa har været holdt hemmelig lige indtil den var undertegnet. Denne Overeenskomst gaaer ud paa, at der gives Mehemed Ali endnu ugunstigere Betingelser, end førend Slaget ved Nistbi og at der kun gives ham faa Dage til sammes Antagelse eller Forkastelse. Naar den ham givne Frist er udløben, skal der stilles ham endnu strengere betingelser, og hvis han ikke inden en Maaned har antaget dem, da skal han tvinges dertil med Vaabenmagt. (Denne mærkv. Efterretning meldes i flere af Londons paalideligste Blade.) Ogsaa fra Wien meldes, at det brittiske Kabinet har udelukket Frankrig fra Raadslagningerne om det orientalske Spørgsmaal, og besluttet, i Forbindelse med flere andre Magter, at der skal anvendes Tvangsmidler mod Mehemed Ali. Den franske Ambassadeur i London har skrevet til Hr. Thiers (Conseilpræsidenten) at der i de senere Dage foregaaer noget i London, hvorom han ikke formaaer at aflægge nøiagtig Regnskab, men at han vel indseer, at Lord Palmersion, som havde sagt til ham, at han nu var kjed af det orientalske Spørgsmaal, har gjort en Begyndelse til at løse det uden Frankrigs Medvirkning. Paa hvilken Maade, var ham endnu ubekjendt, men han vilde raade den franske Regjering til at være paa sin Post, at den ikke skulde blive overrumplet, tillige opfordrede han Conseilpræsidenten til at tage saadanne Forholdsregler, at Frankrig ikke skulde komme til at spille en underordnet Rolle ved det Drama, som maaskee snart vil begynde.
Aarhuus Stifts-Tidende, 1840-07-31
J Constantinopel har i den senere Tid været holdt hyppige Divansforsamlinger, deels for at prøve Mehemed Alis nyeste Forslag, og deels for at raadslaae om nogle af England gjorte Propositioner, der gaae ud paa at benytte Opstanden i Syrien og at udsende en forenet engelsk tyrkisk Eskadre til den syriske Kyst. Man vil imidlertid vide, at Porten har erklæret sig imod at indlade sig paa et saa voveligt Anslag. Men trods denne Erklæring vil man dog have bemærket stor Virksomhed i Arsenalet og betydelige Troppeforlæggelser til den asiatiske Kyst. Chosrew Paska havde nylig forlangt en hemmelig Audients hos Sultanen for at meddele ham høistvigtige Oplysninger, men blev ikke modtaget. Som Gesandt fra Mehemed Ali opholder sig i denne Tid i Constantinopel et høist forslagent Hoved: Sami Bey, der siges at staae i et intimt Forhold til Sultanens Moder, der nu synes at styre det Hele.
Aarhuus Stifts-Tidende, 1840-07-31
Opstanden i Syrien vedbliver at gribe om sig, og selv Beboerne af Palæstina have nu tiltraadt den. Der siges, at Oprørerne anføres af en Mængde fremmede Officerer. Mehemed Ali opbyder alt muligt for at betvinge dem, og seender alle de Tropper did som han troer at kunne undvære hjemme, naar han saa kun ikke der skal blive pludselig overrumplet, som let kan skee under de nærværende Forhold. Stærke Afdelinger, saavel af den engelske som af den franske Flaade, have begivet sig til den syriske Kyst, hvortil Opmærksomheden nu stærkt henvender sig.
Aarhuus Stifts-Tidende, 1840-07-31
Den russiske Ambassadeur i Constantinopel, Geheimeraad Buteniew, synes at være faldet i Ungade hos sin Regjering, da han skal have faaet en keiserlig Skrivelse hvori der meddeles ham Permission til en Udenlandsreise paa ubestemt Tid. Tillige meldes fra St. Petersborg, at det i denne Stads fornemme Circler havde alt i længere Tid ikke været nogen Hemmelighed, at Gesandtens Stierne var sjunket. Alligevel har nu ovenmeldte Efterretning gjort meget stor Sensation. Strax efter Keiserens Hjemkomst havde det været en af hans første Foretagender at udnævne en ny Gesandt, hvortil Hs. M. Valg siges at være faldet paa en Diplomat som hører til en stor kurlandsk Familie. Fyrst Paskewitsch, der synes at være bestemt til et nyt stort Foretagende, har i denne Tid faaet en meget betydelig Present af Keiseren, nemlig alle de Dembliner Godser i Podolien, der under Navn af Jmanowskie-Selo (efter Fyrstens Fornavn) skulle forblive arvelige i hans Familie.
Aarhuus Stifts-Tidende, 1840-07-31
J St. Petersborg troer man, at dette Aars Felttog, hvortil usædvanlige Forberedelser, ere trufne, vil blive afgjørende i dobbelt Retning. Fra Jtalien meldes, at Paven er saa syg, at hans Tilstand vækker stor Bekymring i Rom Kongen af Hannover har beordret Politiundersøgelser i Anledning af de Rumannske Geburtstags=Umtriebe."
Aarhuus Stifts-Tidende, 1840-07-31
Fædrelandet. Kjøbenhavn, den 28de Juli. Kongens Reiseroute fra Augustenborg til Pløen er nu bestemt som følger: Den 10de August til Flensborg, den 11te til Slesvig, den 14de til Rendsborg, den 15de til Jtzehoe, den 17de til Altona, den 21de til Lauenborg, den 22de til Ratzeburg, den 24de over Lübeck til Oldeslohe, den 25de over Segeberg til Pløen. J Colding forlade dHrr. Etats raaderne Lange og Lund den kgl. Sulte, og i deres Sted ville dHrr. Deputerede Grev Carl Moltke af Rentekammeret, og Statsr. Ratgen af det Sl.Holst. Cancellie ledsage Hs. Maj. paa Reisen til Augustenborg og Pløen. (Brig. Td.)
Aarhuus Stifts-Tidende, 1840-07-31
Committeens Udkast til Østifternes Stænderforsamlings Adresse til Hs. Maj. Kongen er, efter en kort Debatte, saagodt som eensstemmigen antaget.
Aarhuus Stifts-Tidende, 1840-07-31
Fra Helsingøer er indgiven en Petition til Stænderforsamlingen i Roeskilde, der tæller 163 Underskrifter, hvori andrages paa, at Stænderforsamlingen ville overveie og drøfte, hvorvidt Statsforfatningens og Statstyrelsens Organisation trænger til Forandring.
Aarhuus Stifts-Tidende, 1840-07-31
- Hr. Olsen, Bestyrer af Kjøng Linnedmanufactur, og bekjendt af at have samlet megen Erfaring, i Lærredsfabricationen, indbyder til et Actieselskab for at oprette et Lærredsvæverie. Capitalen som udfordres og som skal fordeles paa 500 Actier, er 50,000 Rbd.
Aarhuus Stifts-Tidende, 1840-07-31
Efter en gjort Calcul kunne Actionairerne vente sig, foruden 4 PC. Renter, 8 Rbd. Udbytte af Actien. (B. T.)
Aarhuus Stifts-Tidende, 1840-07-31
Af en Artikel i Khvnsposten erfares, at den nu i Rom afdøde Prindsesse Charlotte Frederiques Appanage var 52,500 Rbdr., hvilken Udgift nu kan bespares.
Aarhuus Stifts-Tidende, 1840-07-31
- J den Berlingske Avis anføres, at vor hensovede Konges Begravelse og vor nuværendes Kronning ikke har kostet mere end 250,000 Rbdr. Et andet Blad havde efter Sigende fortalt, at disse Udgiftsposter have andraget c. 800,000 Rbd. eller omtrent det firedobbelte.
Aarhuus Stifts-Tidende, 1840-07-31
Ved Helsingøers Skydeselskabs Fugleskydning den 15de ds. blev Kommandanten paa Cronborg Fæstning, Oberst v. Rothe, Selskabets Fuglekonge.
Aarhuus Stifts-Tidende, 1840-07-31
Den saakaldte Vandeuur, der i den senere Tid har faaet mange Tilhængere, synes nu at være i Begreb med at overvinde den Uvillie eller Fordom hvormed den blev modtaget af de egentlige Læger, idet man i denne Tid er ifærd med at prøve den paa Frederiks Hospital. (Dan.)
Aarhuus Stifts-Tidende, 1840-07-31
Holsteen. Den russiske Escadre har i Mandags Middag forladt Kiel. Hs. K. H. Storfyrst-Thronfølgeren var ombord. Den 25de var Storfyrst Constantin kommet til Kiel og gaaet ombord paa Fregatten Aurora. - Hestevæddeløbene i Wandsbeck vare stærkt besøgte, især vandt de nylig indførte Trav=Løb stort bifald.
Aarhuus Stifts-Tidende, 1840-07-31
Slesvig. Løverdagen den 11te Juli fandt den aarlige Strandmaageskydning Sted her, en Forlystelse, som er en lille Folkefest, ikke alene for Jagtelskere, men ogsaa for en stor Deel af Slesvigs Jndvaanere, og som selv for Tilskuere har megen Jnteresse. Den midt i Slien beliggende lille Øe, hvis talløse Beboere flyve skrigende omkring i Luften, bliver henimod Middag omringet af en Mængde talrig bemandede Baade, som vente paa de tre Signalskud fra den paa Maagebjerget værende Jagtmester. Neppe er det første Skud skeet, før alle disse Baade lande; hundre deviis stormer deres Besætning op af Bjerget, som gjaldt det Erobringen af en Fæstning, og i et Nu er den lille Øes grønne Jordbund som oversaaet af Mennesker. Drenge gribe de Maager, som endnu ikke kunne flyve, og Skud paa Skud falder for at nedhente dem, der svæve omkring i Luften. Det er en ret mærkværdig Omstændighed, at uagtet denne hvert Aar gjentagne Forstyrrelse, disse Fugle dog stedse vende tilbage, og det i Midten af Marts hvert Aar, ligesom for at sætte sig i Besiddelse af denne Øe, som man inddrømmer dem til Eiendom i 5 Maaneder. Ogsaa hertil har Overtroen, som i tidligere Tider blandede sig i Alt, knyttet et Sagn. Jfølge dette residerede Hertug Abel af Slesvig, som gav sin Broder, Kongen af Danmark, Døden i Slien, paa denne Øe i et der opbygget Lystslot. Ved hiint morderiske Overfald, hedder det videre i Sagnet, som forresten mangler alle nærmere Motiver, bleve ogsaa Eriks Vasaller, dræbte af Hertugens; men disse sidste bleve til Straf derfor forvandlede til Maager og maae nu Aar ud og Aar ind komme og blive myrdede paany af Slesvigs fredelige Jndvaanere.
Aarhuus Stifts-Tidende, 1840-07-31
Fyen. Med Personposten i Løverdags modtog en agtet og talrig Familie i Odense det Smertens Budskab, at en om og kjærlig Familiefader, en duelig Videnskabsmand, Adjunct Hanck, efter et smertefuldt og langvarigt Sygeleie ved Døden var afgaaaet paa Frederiks Hospital i Kjøbenhavn, hvorhen han var reist, for at søge Hjelp ved den nyere Tids Opfindelser. Den Afdøde var Normand af Fødsel og levede lykkeligt i en elskværdig huuslig Kreds; hans der i Byen i denne Anledning saa oprigtigt beklagede Enke, der skal ligge syg i Kjøbenhavn, er en Datter, af afdøde Bogtrykker Jversen. - Den Maade, hvorpaa Ussing i sin Skaal ved Bogtrykkerfesten i Kjøbenhavn omtalte Bogtrykkersværten, har givet Anledning til følgende moersomme Misforstaaelse: Sidste Markedsdag i Odense kom nemlig en Bonde ind paa Adressekontoirets Boglade og forlangte for 1 Mk. Bogtrykkersværte. Paa Spørgsmaalet hvortil han vilde bruge den, vilde han ikke strax ud med Sproget. Først da han kom tilbage med en Krukke for at tage den i, udbrød han gandske troskyldig: "Jeg har læst i Avisen, at den kan trække Edder og Bullenskab ud af Kroppen, og hertil vil jeg bruge Sværten." -J Wends Herred har en Gaardmand i disse Dage hængt sig. Det er mærkeligt, at hans Kone tidligere var funden hængt paa samme Sted. - Paa Assens Egnen husere Tyvene saa frygteligt, at der i kort Tid paa samme Egn skal være begaaet ikke mindre end 5 forskjellige Qvægtyverier.
Aarhuus Stifts-Tidende, 1840-07-31
Khuus. Torvepriser den 25de Juli, Hvede 8 Rbd. 3 Mk. a 9 Rbd. 3 Mk. Rug 5 a 5 Rbd. 3 Mk. Bygradet, 4 Rbd. 2 Mk. a 4 Rbd. 2 Mk. 8 s. Havre, 3 Rbd. 4 Mk. a 3 Rbd. 5 Mk. 8 s. pr. Tde. Smør, 23 a 24 s. Pd.
Aarhuus Stifts-Tidende, 1840-07-31
Skibs=Efterretninger. Ved Dragøe er strandet en Galease fra Danzig, bestemt til London med en Ladning Hvede. Handels=Efterretninger. Hos os (hedder det i den Brig. Td. fra Kjøbenhavn) ere Kornforraadene, nu temmelig ryddede, og mange Partier, især af Byg, kjøbte for fremmed Regning. De Jndkjøb som skee herfor at modtages i Provindserne, finde megen Concurrence i Altona og i Hamborg, hvor man sælger efter Prøve til at modtages i samtlige danske Provindser, hvilket desværre atter gjør et stort Skaar i Hovedstadens Handel. Dødsfald. Nicoline Brummer f. Feilberg, Thora From, Alvilda Paulsen, Annine Bentzen, Alle i Khvn. Pastorinde Balslev f. Boesen (33 Aar gl.) i Uggerslev Præstegaard i Fyen. Fru Sophie v. Bergen fød Schleisner (30 Aar gl.) i Skagen.
Aarhuus Stifts-Tidende, 1840-07-31
Ved Tallotteriets 1326 Trækning i Wandsbeck udkom: No. 21. 70. 55. 18. 31.
Aarhuus Stifts-Tidende, 1840-07-31
Aarhuus. DD. M. Kongen og Dronningen tilligemed Hs. K. H. Kronprindsen aflagde i Onsdags et Besøg paa Himmelbjerget og bleve ogsaa der med hjertelig Jubel modtagne af en betydelig Folkemængde, der havde indfundet sig fra Omegnen og de omkringliggende Stæder; Aarhuus, Randers, Skanderborg, Horsens, Viborg og Veile.
Aarhuus Stifts-Tidende, 1840-07-31
Det Müllerske Skuespillerselskab gav i Gaaraftes første Gang: "Man kan hvad man vil!" hvis Udførelse vandt det talrige Publicums eenstemmige Bifald, saa man tør antage, at en Gjentagelse af dette, heelt igjennem interessante Stykke, vil endnu engang give fuldt Huus.
Aarhuus Stifts-Tidende, 1840-07-31
Hovedgaarden Friisholt med tilhørende tvende Kirker a., tilhørende afg. Ritmester Hallings Bo, blev i Gaar, ved den derover afholdte Auction, solgt til Hr. Jpsen fra Khvn. for 61,000 Rbd. r. S.
Aarhuus Stifts-Tidende, 1840-07-31
Reisende. Med Dampskibet fra Aarhuus til Kallundborg: Consul og Kjøbmand J. Herskind, Hr. G. Elmquist, Kammerherre v. Hauch, Frøkenerne W. C. og U. Hauch, Møller Chr. Møller, Møllebygger Bruun, Kammerjunker Baron Arenfeldt, Kjøbmændene Roeskilde, Kaufmann, Batiens og Hertz, Landmand Ibsen, Handelsbetjent Gangsted, Mægler Behrens med 3 Sønner, Lieutenant Fabricius, Trompeter Bartels, Capitain og Brændeviinsbrænder Marcussen, Cand. jur. Amtsfuldmægtig Lund, Landsoverretsassessor Blechingberg, Frøken Munck, Student, Winther, Major v. Bülow m. Frue og Datter, Mad. Lausen, Slagtermester Svendsen, Pastor Bonderup, Skrædermester Kjellerup, Farver Nielsen m. Søn.